text: Сключване на договор за управление на имот
  Организиране на редовното заплащане на консумативните разходи.
  Прекратяване или подновяване на договора за наем
  Организиране на необходими текущи ремонти
  Процесът по управление на недвижим имот протича на няколко етапа.
  Тази първоначална стъпка е задължителна преди да започне да тече процесът по управление на недвижим имот. Ние сключваме с Вас като собственик договор за управление на имота. В него ясно и без двусмислени формулировки се определят условията на сътрудничество – начинът за отчитане, продължителността на договора, отговорността при нарушение на задълженията.
  Ние осигуряваме правилните и компетентни отговори по зададените от Вас въпроси, като ползваме услугите на квалифицирани специалисти в областта на жилищното право.
  На този етап от процеса по управление на недвижим имот намираме за Вашия недвижим имот подходящи и платежоспособни наематели. За целта организираме ефективна рекламна кампания на обекта, за да го предложим за наемане на максимална цена.
  Ясно е, че професионалистът няма да вземе първите желаещи, а ще избере прилични, платежоспособни и акуратни наематели.
  Да се определи от пръв поглед социалното положение и платежоспособност на кандидата за наемател е доста трудно за човек, който няма опит в тази сфера. Ние Ви отменяме за тази грижа и, ако е необходимо, правим съответната проверка на личността на кандидат-наемателя, както и на съответната организация или фирма, които желаят да наемат Вашата собственост. Очевидно е, че ако ни поверите като на професионалисти тази проверка и въобще подбора на кандидатите, за в бъдеще ще Ви спестим доста тревоги и проблеми, свързани с усложнените отношения, които винаги възникват при неудачен избор на наемател.
  Някои може би ще кажат, че това е последният етап от процеса по управление на недвижим имот, но ще грешат.
  Нашата компания следи за своевременното и точно получаване на наемните плащания. Ние контролираме постоянното и стриктно спазване на договорените условия на наема. Това гарантира, че броят на наемателите ще бъде в съответствие с договора; както и, че в сградата са се нанесли именно онези физически или юридически лица, които са подписали договора.
  Разбира се, едно от главните изисквания на собственика на недвижимия имот, е наемът да се плаща редовно, изрядно и навреме.
  Като допълнителна услуга предлагаме и гарантирано изплащане на наема на наемодателя. Тук собственикът, който е поверил на нас управлението на своя имот, с това си е спестил тревогите за редовното плащане на наема – защото в случай, че някой от наемателите не плати навреме или точната сума на наема, ние издължаваме на собственика пълната сума, като поемаме грижата по уреждането на взаимоотношенията с некоректния наемател.
  По този начин собственикът се освобождава от всички проблеми и нередности, които възникват при отношенията с наемателите и те остават наша грижа, като ние поемаме ангажимента за тяхното уреждане. Както е лесно разбираемо, това е изключително неприятен проблем, от който ние освобождаваме собственика. За него остава само грижата да получи сумата за наема в пълен размер и, ако желае, да провери състоянието на имота и на условията за неговата безопасност в различните й измерения (охрана, противопожарна и инсталационна сигурност и др.).
  Тази част от процеса по управление на недвижим имот е може би най-важната за голяма част от нашите клиенти. Управляващата фирма в наше лице организира плащането на сметките за поддържане на сградата/имота – за консумирано електричество, топла и студена вода, охрана и т. н. Голямото предимство за собственика в случая се състои в това, че сметките винаги ще бъдат платени точно и в срок, без той да има грижата за уреждане на този въпрос. По допълнителна уговорка с клиента това може да стане дори и за наша сметка като управляваща фирма, поемайки ангажимента да съберем сумите за плащане от некоректните платци, без да безпокоим и ангажираме собственика – по този начин пестим неговото време и нерви. При негово поискване ние му представяме всички сметки, квитанции, фактури и касови бележки, по които са извършени тези плащания. Ние проверяваме точността на плащанията, контролираме показанията на измервателните уреди и представяме на собственика месечни отчети.
  При необходимост ние се ангажираме да прекратим взаимоотношенията с наемателите, чийто договорен срок е изтекъл и собственикът на имота желае това по едни или други причини.
  По желание на собственика ние прекратяваме договора със съответния наемател и организираме неговото напускане на имота – или пък, напротив: приготвяме нов договор и продължаваме наемните отношения при взаимно желание.
  Почистването на имота е важна част от процеса по управление на недвижим имот. При нужда ние организираме клиниговите услуги (почистването), евентуалния ремонт, новото обзавеждане и декорации след напускането на даден наемател. Подготвяме помещенията и обстановката за подписване на договор с нов наемател и за неговото нанасяне в договорените помещения.
  Ние, в качеството си на управляваща фирма, организираме малките текущи ремонти.
  Ако елементи от водопроводната, канализационната или електрическата система са в неизправност, ако са се отлепили тапети или има други дребни нередности, ние организираме бързо и в срок отстраняването на повредите.